ધંધુકા તાલુકાના સરવાળ ગામે રહેતા દિવ્યરાજસિંહ પ્રવિણસિંહ ઝાલા ઉ. વ. ૧૮ ધંધુકા ખાતે આવેલ સમર્પણ વિઘાલયમાં માં અભ્યાસ કરતો યુવક દરરોજના ક્રમ મુજબ સવારે બાજરડા વાળી બસમાં સરવાળથી ધંધુકા તરફ સવારે ૬.૩૦ કલાકે આવ્યો હતો અને યુવકે તેનુ દફતર મિત્ર કુલદીપને આપ્યુ હતુ અને તે બસ સ્ટેન્ડમાં બસના પ્રવેશ ના દરવાજે આવેલ ગલ્લા પર ઉભો હતો તે સમયે સિલ્વર કલરના જુના બાઇક પર બે અજાણ્યા શખ્સો આવીને ભીડી બજાર કયાં આવી તેવુ જણાવતા આ યુવકે હાથથી ઇશારો કરીને દિશા બતાવી હતી પરંતુ થોડી ક્ષણમાં જ આ બાઇક્ સવારો પાછા આવીને બાઇક્માં પાછળ બેઠેલા વ્યકિતએ યુવકને એક ઢીંગલી બતાવતા જ યુવક હોશકોશ ખોઇ બેઠો હતો અને બાઇક પર બેસી ગયો ત્યાર બાદ તેને કોઇ જ વાત ખબર ન હતી ત્યાર બાદ જયારે આ યુવકને થોડી ઘણી ભાન આવી ત્યારે તેણે પોતાને બાવળની એક કાંટમાં જોયો અને તેની સામે પીઠ દેખાડી વાતો કરતા બે ઇસમો જોયા બાદ યુવકે બાજુમાં પડેલા પથ્થરો ઉપાડી તેમના પર ઘા કરી દેતા તેઓ ભાગ્યા હતા અને પછી યુવકે પણ ભાગીને નજીકના ફેદરા ગામની એક હોટલ પાસે આવી તેના ગામમાં ઓળખીતા વ્યકિતને ફોન કરી તેના પપ્પાને જાણ કરી હતી કે મારી સાથે આવી ઘટના બની છે અને હું ફેદરા ગામે ભાગી ને આવ્યો છું.